gl gl gl gl fr gl gl fr gl gl en gl gl gl gl gl gl gl fi gl gl pt gl en gl es sv ca es pt br fr gl pt gl lt gl ca en eu en it gl gl gl it en gl gl gl gl gl gl gl pt gl gl gl gl gl gl gl gl de en sv fr de de it gl gl gl gl gl gl gl gl gl gl es gl gl gl gl gl es gl gl gl gl gl pt gl pt en ca gl gl pt
Vieiros: Galiza Hoxe - O principio da fin de Bélxica
Domingo, 02 de outubro de 2022
As sondaxes sitúan a Nova Alianza Flamenga (N-VA), conservador e independentista, como a primeira forza non só en Flandres senón tamén a nivel estatal.
Bart De Wever, líder da NV-A
A Nova Alianza Flamenga (N-VA) pode facer historia este domingo. Partido republicano, conservador e independentista, lidera as sondaxes de cara ás eleccións xerais deste domingo en Bélxica. E non só en Flandres, onde lle outorgan un 45% do voto, senón tamén a nivel estatal onde apañaría o 26% do sufraxio, case 13 puntos máis ca en xuño de 2007.
O mapa político belga limita partidos e electores neerlandófonos a Flandres (duns seis millóns de habitantes) e os francófonos a Valonia (3,5 millóns), coa excepción 'bilingüe' da rexión de Bruxelas. Precisamente, o feito de que excepcionalmente uns electores francófonos en terras flamengas, nos arredores de Bruxelas, puidesen votar por partidos valóns está no cerne da crise de goberno que levou a estas eleccións.
As arelas arredistas flamengas non teñen a mesma raizame no sur, en Valonia. Alía as enquisas apuntan á chegada de forzas progresistas, actualmente na oposición, en detrimento dos cinco partidos conservadores e liberais que integraban até o de agora a coalición liderada por Yves Leterme (CD&V). O Partido Socialista valón sería o segundo partido con máis votos a nivel federal.
Ante este panorama, Bart De Wever, líder da N-VA, estaría en disposición de formar goberno. Con todo, insinuou que estaría disposto a apoiar un primeiro ministro francófono en troques de concesións para negociar a organización territorial do Estado, e Elio Di Rupo, do PS, ten todas as papeletas neste contexto.
No entanto, todo apunta a que a elección do premier chegará após un verán de negociacións entre todos os partidos sobre o o futuro de Bélxica. De Wever asegura que non defende unha ruptura inminente, senón que avoga por unha previa confederación camiño cara á secesión. "Non queremos declarar Flandres independente dun día para outro", afirmou.
Outros resultados apuntados polas sondaxes en Flandres darían aos democristiáns do CD&V e aos liberais do Open VLD, ambos os dous no goberno, o 16,2% e o 13,6%, respectivamente. Os socialdemócratas do SP.a serían a segunda forza co 16,3%, e o Vlaams Belang, independentista de ultradereita, conservaría o 15%.
Especiais nos xornais flamengos: De Standaart | De Morgen
Máis información sobre Flandres, no especial Europa, Terra de Pobos
O conflito lingüístico entre flamengos e francófonos tomba o goberno belga
"Para nós é unha vergoña que partidos racistas se chamen a si mesmos nacionalistas flamengos"
Flamengos e valóns, 179 anos de enfrontamentos
É preciso que te rexistres para poder participar en Vieiros. Desde a páxina de entrada podes crear o teu Vieiros.
Se xa tes o teu nome en Vieiros, podes acceder dende aquí:
Sinais viarios en Wezembeek-Oppem, vila flamenga nos arredores de Bruxelas, coas indicacións en francés riscadas
O Estado Español continuará a non recoñecer a independencia de Kosovo Edición xeral
Decisiva, aínda que non vinculante, opinión da Corte Internacional de Xustiza sobre a secesión de Kosovo Edición xeral
Exhuman restos de Simón Bolívar Venezuela
Opinión, Columnas, Galerías, Últimas, Escáneres, Anteriores, FAQ, Buscador
Máis Alá, Fwwwrando, Galego.org, GZ-Deportiva, Canal Verde, Lusofonía, Irimia, Cartafol, Murguía
Chat, Foros, Chatrevistas, Postais, Conversas, Open Vieiros
Barcelona, Bos Aires, Euskadi, Venezuela, Irlanda
Día das Letras, Creación, Informativos, Dossiers, XGN07, 1 de abril
RSS | Que é Vieiros? | Que é o RSS? | Creative Commons | Publicidade | Director | O equipo | Contacto